**OBRAZLOŽENJE PRVIH IZMJENA I DOPUNA PRORAČUNA ISTARSKE ŽUPANIJE ZA 2022.G.**

Člankom 9. Odluke o izvršavanju Proračuna propisano je:

„Radi povezanosti izvršavanja planova kod proračunskih korisnika sa proračunom, **prilikom izmjene Popisa prioriteta kod zdravstvenih ustanova,** Odluke o prihvaćanju Plana rashoda za materijal, dijelove i usluge tekućeg i investicijskog održavanja, te nabavu proizvedene dugotrajne imovine i dodatna ulaganja na nefinancijskoj imovini osnovnih i srednjih škola, te učeničkih domova Istarske županije i Odluka o kriterijima, mjerilima i načinima financiranja decentraliziranih funkcija (socijalna skrb, osnovno i srednje školstvo) **donose se Izmjene i dopune proračuna, koje su tehničke prirode, odnosno stavke se povećavaju na teret stavaka koje se smanjuju unutar izvora financiranja decentraliziranih sredstava.“**

Zakonom o zdravstvenoj zaštiti (Narodne novine, br. 100/18, 125/19 i 147/20) propisana je obveza županije za osiguravanjem sredstava za investicijsko ulaganje i investicijsko i tekuće održavanje zdravstvenih ustanova - prostora, medicinske i nemedicinske opreme i prijevoznih sredstava te informatizaciju zdravstvene djelatnosti na svom području, sukladno planu i programu mjera zdravstvene zaštite i mreži javne zdravstvene službe.

Temeljem Zakona Upravni odjel za zdravstvo i socijalnu skrb izradio je prijedlog Zaključka o utvrđivanju Popisa prioriteta za raspored sredstava decentraliziranih funkcija u 2022. godini između zdravstvenih ustanova nad kojima Istarska županija ima osnivačka prava.

Obzirom da se Prijedlogom mijenja svrha financiranja Prioriteta Istarskih domova zdravlja u odnosu na doneseni Proračuna Istarske županije za 2022.g., ovim izmjenama i dopunama izvršilo se usklađenje planiranih stavki s prijedlogom Zaključka. Visina proračuna nije se mijenjala, već se preraspodijela obavila unutar planiranih decentraliziranih sredstava.